Egyedülálló játszópark épül Nyíregyházán - NF Magyarország
Beküldve: 2016.06.12. 2019.04.01. Szerző: admin
Egyedülálló játszópark épül Nyíregyházán
Június 13-án helyezik el a város szívében, a Szabadság téren annak a több mint 10 millió forint összköltségű, országosan is egyedülálló játszóparknak az alapkövét, amit sérült és egészséges gyerekek egyaránt használhatnak majd, speciális és biztonságos játékokkal. Mint ismert, a játszópark megépítését még 2015-ben határozta el a nyíregyházi Rotary Club. Ezt követően együttműködési megállapodás született Nyíregyháza önkormányzata és a világszervezet között, melynek értelmében a Rotary Club – adományozók segítségével – megvásárolja a park kialakításához szükséges
17 db játszótéri eszközt
179 nm ütéscsillapító gumitéglát
162 nm térburkoló anyagot
190 folyóméter szegélykövet
27 db korlátelemet
Nyíregyháza önkormányzata vállalta, hogy a játszópark kialakításához szükséges elemeket elhelyezi. A kivitelezési munkálatokkal a NYÍRVV Nonprofit Kft-t bízta meg, akik a speciális elemeket alvállalkozók bevonásával betelepítik, és gondoskodnak az ütéscsillapító ágyak, a járda, a játszótéri eszközök között található sétányok, a korlátok, az öntözőrendszer, valamint az új gyepszőnyeg kialakításáról, melyhez a forrást szintén a város biztosítja.A játszótéri eszközök hivatalos átadása június 13-án, hétfőn történik meg, amikor K. R. Ravindran a Rotary Világszervezet elnöke és Dr. Kovács Ferenc polgármester elhelyezi a létesítmény alapkövét, illetve egy időkapszulát a Szabadság téren, amelynek teljes költségét
és kivitelezését a Szabolcs-Szatmár-Bereg Megyei Temetkezési Vállalat vállalta magára. Az eseményt követően 19 órától a Cantemus Kórus ad koncertet a Kodály Zoltán általános iskola hangversenytermében.
A kivitelezés befejezésének tervezett időpontja: Augusztus vége, a Vidor Fesztivál nyitó napja.
KategóriákEsélyegyenlőség
Korábbi bejegyzésElőző Az apa súlyos beteg fiával teljesítette az Ironmant, hogy legyőzzék a halálos kórt
Következő bejegyzésKövetkező Akár 30 évbe telhet, mire kiderül, mi a beteg baja